75 फीसदी अंक के बावजूद नहीं मिले लैपटॉप, वंचित रह गए मेधावी विद्यार्थी
भास्कर संवाददाता | कुचामन सिटी
राज्यसरकार की मेधावी विद्यार्थियों को पुरस्कृत करने की लैपटॉप वितरण योजना में भले ही ब्लॉक के 351 विद्यार्थियों को लैपटॉप दिए गए हो, लेकिन इसके बावजूद कई प्रतिभावान विद्यार्थी लैपटॉप से वंचित रह गए। राजकीय उच्च प्राथमिक विद्यालय के प्रधानाध्यापक पवन शर्मा ने बताया कि उनकेे विद्यालय की दो छात्राएं लैपटॉप योजना में पात्र होने के बाद भी विभागीय लापरवाही के कारण इस योजना का लाभ उठाने से वंचित रह गई। जिससे छात्राएं निराश है।
उन्होंने बताया कि छात्रा गुलाब पुत्री सुगनाराम ने गत वर्ष आठवीं बोर्ड परीक्षा में 600 में से 506 अंक प्राप्त किए थे। इस हिसाब से उसके प्राप्तांक 84.15 फीसदी रहे। लेकिन उसे लैपटॉप से वंचित रहना पड़ रहा है। इसी विद्यालय की छात्रा केशर पुत्री लिछमणराम ने 600 में से 461 अंकों के हिसाब से 76.83 फीसदी अंक अर्जित किए हैं।
छात्राओं की पात्रता से सम्बन्धित सूचना यथासमय विद्यालय की ओर से उच्चाधिकारियों को भेजी गई थी। इसके बावजूद उन्हें वंचित रख दिया गया। लैपटॉप योजना के तहत 70 प्रतिशत तक के अंक प्राप्त करने वाले विद्यार्थियों को लैपटॉप दिए गए हैं।
hin_Deva kas_Deva hin_Deva hin_Deva hin_Deva